Document ID: 32003R0497

IR-REGOLAMENT TAL-KUMMISSJONI (KE) Nru 497/2003
tat-18 ta' Marzu 2003
li jemenda r-Regolament (KE) Nru 94/2000 li jistabbilxxi regoli dettaljati sabiex jiġi applikat ir-Regolament tal-Kunsill (KE) Nru 2826/2000 dwar l-informazzjoni u l-promuzzjoni ta' prodotti agrikoli fis-suq intern
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2826/2000 tad-19 ta' Diċembru 2000 dwar l-azzjonijiet ta' l-informazzjoni u l-promuzzjoni ta' prodotti agrikoli fis-suq intern(1), u partikolarment l- l-Artikolu 12 tiegħu,
Billi:
(1) Bil-għan li tkun ipprovduta informazzjoni korretta lejn, u li tipprotieġi lill-konsumaturi, l-Artikolu 2 tar-Regolament tal-Kummissjoni (KE) Nru 94/2002(2), kif l-aħħar emendat bir-Regolament (KE) Nru 2097/2002(3), għandu jipprovdi għal messaġġi nutrizjonali li huma bbażati fuq informazzjoni xjentifika rikonoxxuta, li s-sorsi tagħha huma disponibbli.
(2) Fl-interessi taċ-ċertezza legali, għandu jkun speċifikat li l-programmi pproponuti għandhom ikunu konformi, partikolarment, mal-leġislazzjoni kollha tal-Komunità li tkopri l-prodotti kkonċernati u l-marketing tagħhom.
(3) Fid-dawl kemm ta' l-esperjenza akwistata mill-iskrutinju tal-programmi ppreżentati u l-iżviluppi fit-tgħarif xjentifiku, il-linji ta' gwida għandhom ikunu adottati għal uħud mis-setturi.
(4) Iż-żejt taż-żebbuġa, żebbuġ tal-mejda u ċ-ċanga u l-vitella huma settur kjavi ta' fejn il-bilanċ tas-suq jista jkun imtejjeb permezz ta' l-informazzjoni u/jew ta' miżuri ta' promuzzjoni ġenerika, partikolarment bill-provvediment ta' l-informazzjoni adekwata lejn il-konsumaturi.
(5) Fis-settur tal-fibra tal-kittien, prodotti ta' kwalità għolja għandhom jiffaċċjaw kompetizjoni iebsa mill-kittien li joriġina il-barra mill-Komunità u minn tipi oħrajn ta' fibra. Ir-riżultati tas-settur mill-aħħar sena tas-suq juru li miżuri ta' l-informazzjoni dwar il-fibra tal-kittien tal-Komunità għandhom impatt pożittiv.
(6) Iż-żejt taż-żebbuġa, ż-żebbuġ tal-mejda, il-fibra tal-kittien u ċ-ċanga u l-vitella għandhom għalhekk ikunu nklużi fil-lista ta' prodotti li għandhom ikunu promossi, u l-linli ta' gwida ġenerali dwar kampanji għandhom għalhekk ikunu diġa stabbiliti f'dan l-istadju għal-iskop ta' l-amministrazzjoni tal-programmi li għandhom ikunu mplementati f'dawn is-setturi.
(7) Il-linji ta' gwida fl-Anness t'hawnhekk jieħdu akkont tas-sitwazzjoni tas-suq u r-riżultati disponibbli mil-evalwazzjoni tal-kampanja ta' promuzzjoni l-aktar riċenti.
(8) In vista ta' l-informazzjoni li permezz tagħha dawn il-linji ta' gwida kienu adottati, limiti ta' żmien speċifiċi għandhom ikunu stabbiliti għat-trasmissjoni u l-approvazzjoni ta' programmi ppreżentati fl-2003 għaż-żejt taż-żebbuġa, ż-żebbuġ tal-mejda u l-fibra tal-kittien.
(9) L-Anness II, li jelenka l-korpi kompetenti tal-Istati Membri, jeħtieġ li jkun aġġornat.
(10) Ir-Regolament (KE) Nru 94/2002 għandu jkun emendat kif xieraq.
(11) Il-miżuri li hemm provvediment dwarhom f'dan ir-Regolament huma konformi ma' l-opinjoni mogħtija mil-Laqgħa Konġunta tal-Kumitati ta' Ġestjoni dwar il-Promuzzjoni ta' Prodotti Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 94/2002 huwa b'hekk emendat kif ġej:
- Fl-Artikolu 2, il-paragrafu 3 li ġej huwa miżjud:
"3. Xi referenza fil-messaġġi tal-promuzzjoni u tal-informazzjoni dwar l-effetti fuq is-saħħa bil-konsum tal-prodotti kkonċernati għandha tkun ibbażata fuq data xjentifika ġeneralment aċċettata. Messaġġi bħal dawn għandhom ikunu aċċettati mill-awtorità nazzjonali responsabbli għas-saħħa pubblika. Il-federazzjoni tal-kummerċ jew l-organiżazzjoni interbranch li tagħmel il-proposta għandha żżomm lista disponibbli għall-Istat Membru kkonċernat u tal-Kummissjoni ta' l-istudji xjentifiċi u ta' l-opinjonijiet ta' l-istituzzjonijiet xjentifiċi li fuqhom messaġġi bħal dawn huma bbażati."
- L-Artikolu 5(1) huwa mibdul b'dan li ġej:
"1. Għall-iskopijiet tal-miżuri ta' l-implementazzjoni permezz tal-programm referut fl-Artikolu 6 tar-Regolament (KE) Nru 2826/2000, l-Istat Membru kkonċernat għandu jirċievi, b'reazzjoni ta' sejħa għal proposti u mhux aktar tard mill-31 ta' Jannar u l-31 ta' Lulju ta' kull sena, programmi mħejjija mill-assoċċjazzjonijiet tal-kummerċ u l-interbranch fil-Komunità li huma rapreżentattivi tas-settur jew is-setturi kkonċernati.
B'dana kollu, l-Istati Membri kkonċernati għandhom jirċievu programmi li għandhom ikunu ppreżentati fl-2003 li jirrigwardjaw iż-żejt taż-żebbuġa, ż-żebbuġ tal-mejda u l-fibra tal-kittien b'reazzjoni għal sejħa għal proposti mhux aktar tard mill-31 ta' Mejju 2003.
Programmi bħal dawn għandhom ikunu konformi mar-regoli tal-Komunità li jirregolaw il-prodotti kkonċernati u l-marketing tagħhom, u l-linji ta' gwida referuti fl-Artikolu 5 tar-Regolament (KE) Nru 2826/2000 u l-ispeċifikazzjonijiet li jistipulaw il-kriterja ta' l-esklużjoni, l-għażla u l-għoti kif distribwiti għal dak il-għan mill-Istati Membri kkonċernati.
Il-linji ta' gwida huma stabbiliti għall-ewwel darba fl-Anness III ta' dan ir-Regolament."
- L-Artikolu 7 huwa emendat kif ġej:
(a) is-subparagrafu li ġej huwa miżjud mal-paragrafu 1:
"B'dana kollu, l-programmi ippreżentati fil-2003 li jirrigwardjaw iż-żejt taż-żebbuġa, ż-żebbuġ tal-mejda u l-fibra tal-kittien b'reazzjoni ta' sejħa għal proposti għandhom ikunu nnotifikati lill-Kummissjoni mhux aktar tard mit-30 ta' Ġunju 2003.";
(b) is-subparagrafu li ġej huwa miżjud mal-paragrafu 3:
"B'dana kollu, il-Kummissjoni għandha tiddeċiedi dwar programmi ppreżentati fl-2003 li jirrigwardjaw iż-żejt taż-żebbuġa, ż-żebbuġ tal-mejda u l-fibra tal-kittien b'reazzjoni għal sejħa għal proposti mhux aktar tard mill-15 ta' Settembru 2003."
- L-Anness I huwa mibdul bl-Anness I miġjub hawnhekk.
- L-Anness II huwa mibdul bl-Anness II miġjub hawnhekk.
- L-Anness III huwa emendat bi qbil ma' l-Anness III ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel,
fit-18 ta' Marzu 2003.
Għall-Kummissjoni
Franz Fischler
Membru tal-Kummissjoni
(1) ĠU L 328, tal-21.12.2000, p. 2.
(2) ĠU L 17, tad-19.1.2002, p. 20.
(3) ĠU L 323, tat-28.11.2002, p. 41.
L-ANNESS I
(a) Lista ta' temi li dwarhom miżuri ta' l-informazzjoni u/jew ta' promuzzjoni jistgħu jitwettqu:
- informazzjoni rigward id-designazzjonijiet protetti ta' l-oriġini (PDO), indikazzjonijiet protetti ġeografiċi (PGI), speċjalitajiet tradizzjonali ggarantiti (GTS) u s-simboli grafiċi stabbiliti fil-leġislazzjoni agrikola,
- informazzjoni dwar il-biedja organika,
- informazzjoni dwar is-sistemi tal-produzzjoni agrikola li jiggarantixxu t-traċċabbiltà ta' prodott jew l-ittikkettjar ta' prodotti bħal dawk,
- informazzjoni dwar il-kwalità u s-sigurtà ta' l-ikel u l-aspetti nutrizzjonali u tas-saħħa.
(b) Lista ta' prodotti li tista tkun koperta bil-kampanji:
- frott u ħxejjex friski,
- frott u ħxejjex ipproċessati,
- prodotti tal-ħalib,
- inbejjed ta' kwalità psr, inbid tal-mejda li jkollhom l-indikazzjoni ġeografika,
- żejt taż-żebbuġa u żebbuġ tal-mejda,
- fjuri u pjanti ħajjin,
- fibra tal-kittien,
- ċanga u vitella friski, imkessħa jew iffriżati.
L-ANNESS II
LISTA TA' KORPI KOMPETENTI FL-ISTATI MEMBRI
(għall-amministrazzjoni tar-Regolamenti (KE) Nru 2701/1999 u (KE) Nru 2826/2000)
L-Istat Membru L-isem u l-indirizz aġġornata fit-28 ta' Frar 2003
Il-Ġermanja Bundesanstalt für Landwirtschaft und Ernährung (BLE) Referat 411 D-60631 Frankfurt/Main Telefon 49 69 1564

Labels: 17
0
3
6
15